Φασολάκια μπαρμπούνια δροσερά από την Κρήτη
Τα δροσερά, όπως λένε στην Κρήτη τα φρέσκα φασολάκια, εκτός από τον κλασικό τρόπο με ντομάτα και ελαιόλαδο, μαγειρεύονται και με αρνί, με ψάρι, αλλά και με λαχανικά.
1 κιλό φασολάκια μπαρμπούνια, καθαρισμένα, 1 μέτριο ξερό κρεμμύδι, ψιλοκομμένο, 600 ml νερό, 200 ml ελαιόλαδο, 2 ώριμες ντομάτες, τριμμένες, αλάτι, φρεσκοτριμμένο πιπέρι
Για να ετοιμάσουμε τα δροσερά φασολάκια από την Κρήτη, κάνουμε ως εξής: Σε μια κατσαρόλα βάζουμε τα φασολάκια, το κρεμμύδι και 200 ml από το νερό και τα αχνίζουμε σε χαμηλή φωτιά για περίπου 10 λεπτά, μέχρι να μαλακώσουν λίγο.Προσθέτουμε το υπόλοιπο νερό και το λάδι και μαγειρεύουμε σε μέτρια φωτιά για άλλα 10 λεπτά.Τέλος, ρίχνουμε τις ντομάτες, αλατοπιπερώνουμε και μαγειρεύουμε σε μέτρια προς χαμηλή φωτιά για περίπου 20 λεπτά, μέχρι να μαλακώσουν τα φασολάκια και να δέσει η σάλτσα.
Ντομάτα,Φασολάκια